da da da da da da nb da da da da da da da da da da da da da en en en
Lilleputterne måtte neje sig til Ishøj – ligesom sidste år - Svanholm Cricketklub
Onsdag d. 16. september 2020 kl. 07:57 af Henrik Pfaff
For andet år i træk kunne Ishøj trække sig tilbage som vinder af lilleput-DM. Atter i år måtte vi lægge ryg til tævene. Ishøj vandt også over os to gange i den indledende turnering, men meget mere knebet end her.
I en spændingsforladt finale viste Ishøj sig at have et hold, der både fysisk og kvalitetsmæssigt lå en tak over modstanderne.
Det var nu ikke fordi Ishøjs gærdespillere blomstrede, da holdet gik først til gærdet og var ude i 20 overes kampen for 82.
Mustakin Aslam rager ved en høj bold og bliver grebet af keeperen
Hashim Rausul var en af dem, der skulle have leveret, men som det ses – det gjorde han ikke
Nok en svanholmer kastet ud
Kun Ahmed Raza holdt sammen på det og blev topscorer med 29, mens hele fire mand blev løbet ud. Og Ahmed spillede såmænd for os sidste år
Vores kastning var simpelthen ikke god nok. Udenom efter udenom blev der leveret og markopstillingerne lykkedes det aldrig at få rigtige
Af totalen på 82 leverede ekstrarubrikken hele 32. Det er vildt mange i en 20 overes kamp. Det hjalp selvfølgelig ikke på det, at vores normale keeper var kommet til skade med hånden og ikke kunne være med
Kun Saif Ali Alam med 29 gjorde sig bemærket for os ved gærdet og holdet var ude for 52 eller 30 for lidt.
Anfører Rausul får sølvmedaljerne af Alex Olsen.
Stående fra venstre Saif Ali Ahmed, Hashim Rausul, Hassan Younis, Wahid Mahmood (træner).
Knælende: Abdul Haadi Ahmed, Elias Alam, Mustakin Aslam, Saib Ahmad